text: РЕШЕНИЕ ЗА ИЗПЪЛНЕНИЕ НА КОМИСИЯТА
  от 11 декември 2013 година
  за отхвърляне на искането на Унгария за въвеждане на специална мярка на механизма за бързо реагиране чрез дерогация от член 193 от Директива 2006/112/ЕО на Съвета относно общата система на данъка върху добавената стойност
  (нотифицирано под номер C(2013) 9007)
  (само текстът на унгарски език е автентичен)
  (2013/769/ЕС)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Директива 2006/112/ЕО на Съвета от 28 ноември 2006 година относно общата система на данъка върху добавената стойност (1), и по-специално член 199б от нея,
  като има предвид, че:
  (1)
  Чрез уведомление, регистрирано в Комисията на 27 ноември 2013 г., Унгария поиска разрешение за въвеждане на специална мярка на механизма за бързо реагиране чрез дерогация от член 193 от Директива 2006/112/ЕО.
  (2)
  Съгласно посоченото уведомление националните органи са обърнали внимание, че значителен брой търговци участват в укриване на данъци, като не плащат ДДС на компетентните данъчни органи.
  (3)
  Исканата мярка се състои в определяне на данъчно задълженото лице, на което се доставят стоки, в настоящия случай захар, като лице - платец на ДДС, вместо доставчика.
  (4)
  На 4 декември 2013 г. Комисията уведоми държавите членки, че разполага с пълната информация, необходима за оценка на искането.
  (5)
  Въз основа на подробните данни за измамите в този сектор, предоставени от Унгария, става ясно, че още през 2011 г. и 2012 г. равнището на измамите в този сектор е било значително.
  (6)
  Поради това беше установено, че по своето естество посочената измама не е внезапна по смисъла на член 199б от Директива 2006/112/ЕО.
  (7)
  Следователно исканата дерогация не следва да бъде предоставена,
  ПРИЕ НАСТОЯЩОТО РЕШЕНИЕ:
  Член 1
  Унгария не може да въведе исканата специална мярка на механизма за бързо реагиране чрез дерогация от член 193 от Директива 2006/112/ЕО.
  Член 2
  Адресат на настоящото решение е Унгария.
  Съставено в Брюксел на 11 декември 2013 година.